Ich han geſehen
ICh han geſehen·
alle wile dc ere·
niend̾ wil ſin·
wan da man ir rehte pfliget·
wolde ich des iehē·
ſo iſt ſi mir gar zehere·
dú froͤide min·
des hat trurē geſiget·
ſit ſi ſich min alſo lihte bewiget·
ſo var eht hin ich enmac irs niht mere·
wan dc ich ſi bitte ob ſich min leit v̾kere·
kome ab̾ dan· ſi min frowe iem̾ mere·

Ich was bewart·
voꝛ leide vnz an die ſtūde·
dc mir wart gegeben·
vnder hende arbeit·
wol in wart·
der mit beidē wol kvnde·
froͤliche leben·
vn̄ ǒch lidē ein leit·
dú hat ſich mir nv ſo nahe geleit·
was weis mir got dc er mir ſw̾e gvnde·
tête er ſo wol dc er mich ir enbvnde·
hei was ſin troſt ſoꝛgē an mir nv funde·

Deutsche Philologie
Deutschland
13. Jahrhundert
Mittelhochdeutsch
Versdichtung
Codex Manesse